**ANUNȚ**

**Privind rezultatele procedurii de selecție a 10 experți specializați în domeniul**

***Procedură fiscală - în mod special, executare silită fiscală și TVA,***

**în cadrul proiectului ”Formarea profesională și consolidarea capacității la nivelul sistemului judiciar”,**

**finanţat prin Mecanismul Financiar Norvegian 2014-2021**

În baza prevederilor Deciziei Directorului INM nr. 97/2019 de aprobare a *Procedurii de selecție a formatorilor* din cadrul Proiectului **”**Formarea profesională și consolidarea capacității la nivelul sistemului judiciar”, finanţat prin Mecanismul Financiar Norvegian 2014-2021, INM a anunțat, la data de 26 iulie 2019, cu respectarea formelor de publicitate prevăzute de art. 3 din Procedură, declanșarea procedurii de selecție a 10 experți specializați în procedură fiscală - în mod special, executare silită fiscală și TVA**,** termenul limită pentru depunerea candidaturilor fiind 9 septembrie, prelungit ulterior până la data de 20 septembrie 2019.

În urma publicării anunţului de selecție, au fost înregistrate 5 candidaturi, după cum urmează:

1. CRISTEA Bogdan, Curtea de Apel Bucureşti
2. ILIESCU Cristian, Tribunalul Dolj
3. PĂTRAȘCU Horațiu, ICCJ
4. POHRIB Alina, Curtea de Apel Bucureşti
5. SABĂU Liliana, Expert judiciar fiscal, consultant fiscal și lichidator.

Comisia de evaluare a candidaturilor, numită prin Decizia Preşedintelui CSM nr. 224/24.06.2019, s-a reunit la data de 8 octombrie 2019, ocazie cu care a fost parcursă **prima etapă eliminatorie a procedurii.** Astfel, cu acest prilej, comisia de selecție a verificat, pe baza documentației transmise, admisibilitatea candidaturilor sub aspectul îndeplinirii **următoarelor cerințe**, astfel cum au fost indicate și în anunțul de participare:

1. respectarea termenului limită pentru depunerea candidaturilor;
2. respectarea documentaţiei de înscriere, respectiv:

* o scrisoare de intenție,
* curriculum vitae,
* plan de seminar; planul trebuia sa cuprinda informații privind scopul și obiectivele activității de formare pe o temă aleasă de candidat, indicații privind toate etapele de planificare și organizare a seminarului, metodele de formare pe care expertul intenționează să le utilizeze, 3 teme de interes în domeniul de specialitate, precum și orice alte elemente pe care expertul le apreciază relevante în acest context. La elaborarea planului de seminar trebuia sa se aiba în vedere specificul grupului țintă (20 participanți, judecători, procurori şi profesionişti în domeniu), obiectivele seminarelor, durata activității de formare (2 zile de formare/seminar, durata unei zile de seminar fiind de maximum 8 ore);

1. îndeplinirea cerințelor specifice de calificare, respectiv:

* experiență de minimum 6 ani ca judecător sau procuror definitiv (pentru judecători și procurori), respectiv experiență de minimum 6 ani în calitate de specialist în domeniul **dreptului financiar-fiscal sau în alte domenii conexe** (pentru specialistul în acest domeniu, calculată de la definitivarea în profesie);
* alte documente justificative, după caz: certificate, adeverințe, referințe/scrisori de recomandare, orice alte documente care pot susține afirmațiile candidatului în sensul îndeplinirii cerințelor de calificare.

În urma evaluării admisibilităţii dosarelor de înscriere comisia de selecţie a acordat calificativul **„**ADMIS” următorilor candidați:

* CRISTEA Bogdan, Curtea de Apel Bucureşti
* ILIESCU Cristian, Tribunalul Dolj
* POHRIB Alina, Curtea de Apel Bucureşti
* SABĂU Liliana, Expert judiciar fiscal, consultant fiscal și lichidator.

Candidaţii care au primit calificativul „ADMIS” au fost evaluaţi în cadrul **celei de-a doua etape a procedurii de selecție**, care a avut loc la data de 16 octombrie 2019. Aceasta a constat într-un interviu în faţa comisiei de selecţie, în care a fost verificată îndeplinirea următoarelor criterii de evaluare:

1. experiența profesională relevantă în domeniul **dreptului financiar-fiscal sau în alte domenii conexe** (în aprecierea acestui criteriu vor fi avute în vedere, după caz, şi lucrările publicate, participarea la programe de formare în domeniu/schimburi de experiență, cunoașterea limbii engleze etc);
2. abilități de formare și capacitatea de planificare, organizare și evaluare a unei sesiuni de formare, respectiv capacitatea de planificare și elaborare a unei programe bazate pe bunele practici identificate pe parcursul seminarelor (obiective, structură, bibliografie etc.);
3. capacitatea de comunicare şi relaționare în lucrul cu profesioniștii în domeniu;
4. disponibilitatea de a colabora şi de a se integra în echipa de experți.

După susţinerea probei interviului, comisia a realizat selecția candidaților, acordând punctaje de la 1 la 10 pentru fiecare dintre criteriile indicate mai sus și a decis selectarea următorilor candidați (în ordine alfabetică):

* CRISTEA Bogdan, Curtea de Apel Bucureşti- candidat selectat
* ILIESCU Cristian, Tribunalul Dolj- candidat selectat
* POHRIB Alina, Curtea de Apel Bucureşti-candidat selectat